รัฐบาลไทย-ข่าวทำเนียบรัฐบาล-นายกฯ เชิญชวนพุทธศาสนิกชนร่วมกิจกรรมส่งเสริมพระพุทธศาสนา เนื่องในวันวิสาขบูชา ประจำปี พ.ศ. 2565 เพื่อความเป็นสิริมงคล กำชับการจัดกิจกรรมฯ ต้องปฏิบัติตามมาตรการป้องกันโควิด-19
วันอังคารที่ 10 พฤษภาคม 2565
นายกฯ เชิญชวนพุทธศาสนิกชนร่วมกิจกรรมส่งเสริมพระพุทธศาสนา เนื่องในวันวิสาขบูชา ประจําปี พ.ศ. 2565 เพื่อความเป็นสิริมงคล กําชับการจัดกิจกรรมฯ ต้องปฏิบัติตามมาตรการป้องกันโควิด-19
นายกฯ เชิญชวนพุทธศาสนิกชนร่วมกิจกรรมส่งเสริมพระพุทธศาสนา เนื่องในวันวิสาขบูชา ประจําปี พ.ศ. 2565 เพื่อความเป็นสิริมงคล กําชับการจัดกิจกรรมฯ ต้องปฏิบัติตามมาตรการป้องกันการแพร่ระบาดโควิด-19 อย่างเคร่งครัด
นายธนกร วังบุญคงชนะ โฆษกประจําสํานักนายกรัฐมนตรี เผยว่า วันนี้ (10 พฤษภาคม 2565) เวลา 08.30 น. ก่อนการประชุมคณะรัฐมนตรี ที่ตึกสันติไมตรี ทําเนียบรัฐบาล นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วย นางยุพา ทวีวัฒนกิจบวร ปลัดกระทรวงวัฒนธรรม และนายเกรียงศักดิ์ บุญประสิทธิ์ อธิบดีกรมการศาสนา เข้าพบ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อนําเสนอกิจกรรมรณรงค์สัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี พ.ศ. 2565 ในรูปแบบออนไลน์ผ่าน Web Application โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย ร่วมเยี่ยมชมกิจกรรม
โอกาสนี้ นายกรัฐมนตรีเยี่ยมชมกิจกรรมรณรงค์สัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี พ.ศ. 2565 รับชม Web Application วันสําคัญทางพระพุทธศาสนา และรับฟังบรรยายจากตัวแทนนักเรียนเครือข่ายทางวัฒนธรรม พร้อมทั้งรับมอบสื่อประชาสัมพันธ์เนื่องในเทศกาลวันวิสาขบูชา พ.ศ. 2565 โดยนายกรัฐมนตรีได้กล่าวเชิญชวนพุทธศาสนิกชนทุกคนร่วมกิจกรรมส่งเสริมพระพุทธศาสนา ร่วมกันทําบุญตักบาตรสวดมนต์ เวียนเทียน ผ่านระบบออนไลน์ และตามวัดต่าง ๆ เนื่องในวันวิสาขบูชา ซึ่งเป็นวันสําคัญสากลของโลก เพื่อความเป็นสิริมงคลแก่ตนเอง และฝากถึงประชาชนคนรุ่นใหม่ ให้ความสําคัญกับพระพุทธศาสนาที่เป็นศาสนาประจําชาติ พร้อมกําชับการจัดกิจกรรมทางพระพุทธศาสนา ต้องปฏิบัติตามมาตรการการป้องกันเเละควบคุมการแพร่ระบาดของโรคติดเชื้อไวรัสโคโรนา 2019 (โควิด-19) อย่างเคร่งครัด
สําหรับการจัดกิจกรรมรณรงค์สัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี พ.ศ. 2565 เพื่อส่งเสริมให้พุทธศาสนิกชนได้น้อมระลึกถึงคุณของพระพุทธเจ้า พระธรรม และพระสงฆ์ ด้วยการมีส่วนร่วมกิจกรรมส่งเสริมคุณธรรมจริยธรรมในมิติศาสนา เพื่อถวายเป็นพุทธบูชา และนําหลักธรรมที่เกี่ยวข้องไปใช้ในชีวิตประจําวัน ก่อให้เกิดประโยชน์แก่ตนเองและสังคมรอบข้าง โดยจัดกิจกรรมทางพระพุทธศาสนาในรูปแบบชีวิตวิถีใหม่ (new normal) ผ่านระบบออนไลน์ในรูปแบบต่าง ๆ ให้สอดคล้องกับสถานการณ์ปัจจุบัน ส่งเสริมให้พุทธศาสนิกชนสามารถประกอบศาสนกิจได้ผ่านวิธีทางออนไลน์ ทําให้พุทธศาสนิกชนสามารถทําบุญกุศลและปฏิบัติธรรมตามรูปแบบของพุทธศาสนิกชนที่เคยปฏิบัติได้ ตลอดจนได้ทําความดีอย่างต่อเนื่องแม้ในสถานการณ์ที่ไม่เอื้ออํานวย
ทั้งนี้ “กิจกรรมรณรงค์สัปดาห์ส่งเสริมพระพุทธศาสนา เนื่องในเทศกาลวิสาขบูชา ประจําปี พ.ศ. 2565” ประกอบไปด้วยกิจกรรม 2 ส่วน คือ 1) กิจกรรมส่วนกลาง : กรุงเทพมหานคร ประกอบด้วย กิจกรรมส่งเสริมพระพุทธศาสนา เนื่องในวันวิสาขบูชา พ.ศ. 2565 (แบบ On site) ณ วัดสุทัศนเทพวราราม เขตพระนคร กรุงเทพมหานคร ในวันที่ 14 พฤษภาคม 2565 ประกอบด้วย พิธีเจริญพระพุทธมนต์ ตักบาตร และเวียนเทียน ณ พระวิหารหลวง การสักการะ พระพุทธศรีศากยมุณี ณ พระวิหารหลวง การสักการะพระพุทธตรีโลกเชษฐ์ ท้าวเวสสุวรรณ ชมภาพ จิตรกรรมฝาผนังสมัยรัชกาลที่ 3 ณ พระอุโบสถ การนมัสการสิ่งศักดิ์สิทธิ์และสถานที่ 7 แห่ง เกี่ยวกับการตรัสรู้” และ (แบบ Online) ระหว่างวันที่ 10 – 15 พฤษภาคม 2565 ประกอบด้วย Web Application www.วันสําคัญทางพระพุทธศาสนา.com ซีรีส์แอนิเมชัน “สาระวันวิสาขบูชา” และ “ทะลุมิติแดนพุทธภูมิ” กิจกรรมตามรอย Buddha ตอบปัญหาธรรม นานาสารธรรม การสักการะท้าวเวสสุวรรณ 2) กิจกรรมส่วนภูมิภาค ระหว่างวันที่ 10 – 15 พฤษภาคม 2565 ประกอบด้วย จัดกิจกรรมทางพระพุทธศาสนา ได้แก่ การทําบุญตักบาตร ทําวัตรสวดมนต์ เจริญจิตภาวนา ฟังพระธรรมเทศนา สักการะพระบรมสารีริกธาตุ เวียนเทียนในรูปแบบปกติ ณ สถานที่ที่กําหนด (On site) หรือจัดกิจกรรมฯ ผ่านระบบเครือข่ายอินเทอร์เน็ต (Online)
---------------